



**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE**

**10.08.2017 - proiect**

Ca urmare a solicitării de emitere a acordului de mediu adresată de COMUNA ȘANȚ,cu sediul înlocalitatea Șanț, str. Principală, nr. 92, județul Bistrița-Năsăud, înregistrată la Agenţia pentru Protecţia Mediului Bistriţa-Năsăud cu nr. 5.251/09.05.2017, ultima completare la nr. 9.134/07.08.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 09.08.2017, că proiectul: *Drumuri forestiere în comuna Șanț, județul Bistrița-Năsăud, etapa a II-a,* propus a fi amplasat în comuna Șanț, extravilan, județul Bistrița-Năsăud, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul propus intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 10, lit. e): “construcţia drumurilor, porturilor şi instalaţiilor portuare, inclusiv a porturilor de pescuit, altele decât cele prevăzute în anexa nr. 1” și în Anexa 2 punctul 13, lit. a): "orice modificare sau extindere, altele decât cele prevăzute la pct. 22 din anexa 1, ale proiectelor prevăzute în anexa 1 sau în prezenta anexă executate sau în curs de a fi executate";*

*b) proiectul prevede:*

*- modernizarea drumurilor forestiere pe 8,500 km, cu lățimea platformei drumului de 3,50 - 5,00 m;*

*- drumurile forestiere care fac obiectul proiectului:*

*- drum forestier Maria Mare, FE 005 UPVIII Mariile - 1.995 m;*

*- drum forestier Valea Glodului, FE007 UP IX Valea Mare - Cârțibav, 2.700 m;*

*- drum forestier Valea Blaznei, FE 002, UP VII Cobășel - Zmeu, 1.285 m;*

*- drum forestier Valea Cobășel, FE 001 UP VII Cobășel - Zmeu, 1.915 m;*

*- drum forestier Valea Mare - Șarampău km 1+925 - 2+208, FE008 UP IX Valea Mare - Cârțibav - 283 m;*

*- drum forestier Valea Cornii, FN002 UP IX Valea Mare-Cârțibav - 322 m;*

*Ca elemente geometrice se vor proiecta:*

*Drum forestier principal Maria Mare:*

*- parte carosabilă - 4,00 m;*

*- acostamente - 0,50 m, pe ambele părți ale drumului;*

*- platformă drum - 5,00 m;*

*Drumuri forestiere secundare Valea Glodului, Valea Blaznei, Valea Cobășel, Șarampău, Valea Cornii:*

*- parte carosabilă - 2,75 m;*

*- acostamente - 0,375 m, pe ambele părți ale drumului;*

*- platformă drum - 3,50 m.*

*Structura rutiera va fi formată din următoarele straturi:*

*- drum forestier Maria Mare:*

*- 4 cm strat de uzură din BA16;*

*- 5 cm strat de legatură din BAD25;*

*- 15 cm strat de bază din piatră spartă împănată;*

*- 10 cm strat de fundație din piatră spartă mare;*

*- 35 cm strat de formă din împietruire existentă.*

*- drum forestier Valea Glodului km 0+000-1+700:*

*- 15 cm strat din piatra spartă impanata;*

*- 10 cm strat de fundatie din piatră spartă mare;*

*- 35 cm strat de formă din împietruire existentă.*

*- drum forestier Valea Blaznei, drum forestier Valea Glodului km 1+700-2+700, drum forestier Valea Cornii:*

*- 15 cm strat din piatră spartă împănată;*

*- 45 cm strat de fundație din piatră spartă mare;*

*- drum forestier Valea Cobășel:*

*- 4 cm strat de uzură din BA16;*

*- 5 cm strat de legatură din BAD25;*

*- 15 cm strat de bază din piatră spartă împănată;*

*- 25 cm strat de fundație din piatră spartă mare;*

*- 20 cm strat de formă din împietruire existentă.*

*- drum forestier Valea Mare-Șarampău km 1+925-2+208:*

*- 4 cm strat de uzură din BA16;*

*- 5 cm strat de legatură din BAD25;*

*- 15 cm strat de baza din piatra spartă împănată;*

*- 45 cm strat de fundație din piatră spartă mare;*

*- minim 70 cm umplutură din materiale locale, negelive;*

*- acostamente: lățime 0,5 m, respectiv 0,375 m, consolidate cu 25 cm de piatră spartă, pe ambele părți ale drumului;*

*- podețele existente se vor decolmata, cele subdimensionate se vor înlocui și acolo unde apa stagnează pe platforma drumului, se vor amplasa podețe tubulare noi;*

*- se vor construi poduri pe grinzi peste Valea Mariei pe tronsonul Marie Mare la km 0+220, la km 0+345 și la km 1+495 și peste Valea Cobășel pe tronsonul Cobășel la km 1+580;*

*- apele vor fi colectate în șanțuri din beton, șanțuri din pământ, rigole din beton și prin intermediul podețelor existente și a celor proiectate, vor fi transportate către văile și canalele existente, iar de aici către emisaul principal - râul Someșul Mare;*

*- se vor realiza stații de încrucișare și lucrări de consolidare (taluz cu anrocamente, taluz cu gabioane, zid de sprijin din beton, zid de căptușire din zidărie de piatră brută);*

*- se vor pietrui drumurile laterale pe o lungime de 25 m de la intersecție;*

*c) deşeurile de construcție și deșeurile menajere vor fi transportate şi depozitate prin relaţie contractuală cu operatorul de salubritate, iar deșeurile de materiale vor fi valorificate prin societăți autorizate;*

*d) în etapa de realizare a investiţiei şi după punerea în funcţiune a obiectivului nu se utilizează substanţe toxice şi periculoase;*

*e) proiectul are efect cumulativ cu alte proiecte din zonă (modernizarea a 4 drumuri forestiere: Pârâul Lupului, Valea Măriilor, Măria Mică și Valea Cârțibuș), dar impactul cumulativ asupra mediului nu este semnificativ;*

*f) dintre resursele naturale se vor utiliza apă și agregate naturale (nisip, pietriș), în etapa de realizare a investiției;*

*g) proiectul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*h) probabilitatea impactului asupra factorilor de mediu este redusă;*

*i) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului, al proiectului propus;*

*j) anunţul solicitării de obținere a acordului de mediu a fost mediatizat prin afişare la sediul Primăriei Comunei Șanț, prin publicare în presa locală şi afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/contestaţii/comentarii din partea publicului interesat.*

**II**. Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus intră sub incidenţa art. 28 din* O.U.G. nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*

*b) drumul forestier Maria Mare, pe o lungime de 200 este pe limita ROSPA0085 Munții Rodnei, restul drumului este situat la distanțe între 50-200 m de limita ariei protejate;*

*c) pe această porțiune de drum s-a prevăzut șanț din pământ;*

*d) pentru realizarea proiectului există avizul Administrației Parcului Național Munții Rodnei Munții Rodnei RA, nr. 772/05.07.2017, cu următoarele condiții:*

*- nu este permisă realizarea de drumuri auto forestiere noi, numai reabilitarea tronsonului de drum existent, respectiv modernizarea drumului forestier Maria Mare pe o lungime de 200 m pe limita ariei de protecție avifaunistică ROSPA0085 Munții Rodnei;*

*- nu sunt permise defrișări;*

*- nu sunt permise derocări majore;*

*- va fi anunțată Administrația Parcului Național Munții Rodnei în momentul începerii și finalizării lucrărilor;*

*e) din analiza listei de control pentru etapa de încadrare privind evaluarea adecvată nu rezultă un impact semnificativ al proiectului asupra ariei de protecție avifaunistică ROSPA0085 Munții Rodnei, deoarece:*

*• obiectivul nu este în legătură directă cu speciile şi habitatele pentru care a fost declarat situl şi nu are efecte semnificative asupra sitului;*

*• prin lucrările propuse şi prin respectarea măsurilor preventive şi de protecţia factorilor de mediu propuse, nu va fi afectată suprafaţa habitatelor, nu se va fragmenta habitatul şi nu vor fi afectate speciile de interes comunitar pentru care a fost desemnat situl;*

*• realizarea proiectului nu conduce la o deteriorare semnificativă sau pierderea totală a unor habitate naturale de interes comunitar;*

*• proiectul nu afectează direct sau indirect zonele de hrănire/reproducere/migraţie și nu va determina izolarea reproductivă a unei specii de interes comunitar sau a speciilor tipice care intră în compoziţia unui habitat de interes comunitar;*

*• proiectul nu are influenţă directă asupra ariei naturale protejate de interes comunitar, prin emisii în aer, folosire de resurse naturale ş.a;*

*• proiectul nu implică tehnologii care să inducă risc de accidente, nu implică utilizarea, stocarea, transportul, manipularea sau producerea de substanţe sau materiale care ar putea afecta speciile şi/sau habitatele de interes comunitar pentru care aria naturală protejată de interes comunitar a fost desemnată.*

**Condiţii de realizare a proiectului**:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor terenul afectat de lucrări se va aduce la starea iniţială.*

*4. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*5. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*6. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor. Deşeurile de construcţie şi deşeurile menajere vor fi transportate şi depozitate prin relaţie contractuală cu operatorul de salubritate din zonă, iar deşeurile valorificabile se vor preda la societăţi specializate, autorizate pentru valorificarea lor.*

7. *Pământul rezultat din săpături şi din excavaţii va fi utilizat pentru lucrări de nivelare la finalizarea lucrărilor.*

*8.* *La refacerea zonelor afectate de activităţile de construire se interzice înierbarea spaţiilor verzi aferente proiectului cu specii vegetale de provenienţă alohtonă, pentru a evita introducerea de specii invazive pe suprafeţele din vecinătatea amplasamentului studiat.*

*9. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*10. Echipele care vor efectua lucrările vor fi instruite cu privire la existenţa ROSPA0085 Munții Rodnei în zona de execuţie a lucrărilor şi asupra măsurilor şi responsabilităţilor privind protecţia acestuia; în timpul execuţiei lucrărilor se vor lua toate măsurile necesare în vederea menţinerii stării actuale de conservare a habitatelor şi speciilor de interes comunitar.*

*11. Se vor respecta normele tehnice legale pentru lucrările care se vor realiza pe raza ariilor naturale protejate.*

*În scopul conservării habitatelor şi speciilor de interes comunitar din zona de implementare a proiectului se interzice:*

*- orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*- perturbarea intenţionată în cursul perioadei de reproducere, de creştere, de hibernare şi de migraţie a faunei sălbatice;*

*- deteriorarea şi/sau distrugerea locurilor de reproducere, de odihnă ori de hrănire;*

*- tăierea de arbori și afectarea sub orice formă a vecinătăţilor amplasamentului analizat atât în timpul perioadei de construcţie cât şi în timpul funcţionării obiectivului;*

*- folosirea erbicidelor, pesticidelor, amendamentelor, îngrăşămintelor chimice sau oricărei substanţe chimice persistente, precum şi a atractanţilor;*

*- incendiile de vegetaţie;*

*- abandonarea de resturi menajere sau alte deşeuri în zona de implementarea a proiectului şi în vecinătatea acestuia;*

*- desecarea zonelor umede, drenarea sau acoperirea ochiurilor de apă temporare şi/sau permanente;*

*- efectuarea de lucrări pe timpul nopţii şi în perioade cu ploi abundente;*

*- deversarea apelor uzate menajere şi/sau rezultate în perioada de construire, pe sol şi/sau în ape;*

*- se interzice orice fel de intervenție asupra cursului de apă din vecinătate;e*

*- se vor lua toate măsurile pentru prevenirea poluării solului şi apei cu uleiuri, lubrefianţi şi carburanţi;*

*- nu se vor execută lucrări de reparaţii a motoarelor, schimbarea uleiului de motor şi hidraulic în zona de implementare a proiectului.*

*12. Se vor respecta prevederile legale în domeniul protecţiei mediului înconjurător, îndeosebi privind conservarea valorilor naturale prevăzute de Directiva 92/43/CEE privind conservarea habitatelor naturale şi a speciilor de faună şi floră sălbatică, respectiv:*

* *Ordinul nr. 46/2016 privind instituirea regimului de arie naturala protejată şi declararea siturilor de importanţă comunitară ca parte integranta a Reţelei ecologice europene Natura 2000 in Romania;*
* *O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;*

*13. La execuția lucrărilor se vor respecta întocmai cele menționate în memoriul de prezentare (date, parametrii), justificare a prezentei decizii.*

*14. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezentul act de reglementare este valabil pe toată perioada punerii în aplicare a proiectului.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentei decizii se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de HG 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr.554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI, AUTORIZAŢII,

biolog-chimist Sever Ioan ROMAN

ing. Marinela Suciu

ÎNTOCMIT,

ing. Cornelia Vrăsmaș